paragraph_text: Slavonska nogometna zona je bila jedna od 4 zone Hrvatske lige, koja je zajedno s ligama iz ostalih republika predstavljala od ove sezone 4. rang u nogometnom prvenstvu SFRJ. Od sezone 1971./72. bila je podjeljena u dvije skupine: Podravsku i Posavsku. Prvaci ovih grupa bi igrali meč za prvaka Slavonije, odnosno pobjednik bi se kvalificirao u Republičku ligu Hrvatske. Iz lige klubovi bi bili relegirani u prvenstva općinskih nogometnih podsaveza.